Meie kuningas ei ole meiega sünnilt samast rahvusest, aga ta on meie rahvuse marurahvuslane. Ta tahab kuulutada oma päritolumaale sõja.    Minister on sõja vastu, sest kuigi ta on meiega samast rahvusest, ei ole ta marurahvuslane. Ta räägib meile, kui loll kuningas on, korrates  temalt kuuldud sõnu. Kõik nõunikud hakkavad naerma. Nad arvavad, et nad naeravad kuninga üle, aga tegelikult naeravad nad sellepärast, et minister oskab naljakat häält teha. Kui neile oleks lastud lindilt kuninga enda häält, ei oleks nad naerma hakanud. Ministril on lint olemas, aga ta ei kasuta seda, sest kuninga aktsent ei ole naljakas, vaid kole.